open-index/open-wikipedia-markdown huggingface dataset:
Søfren Godtzen

**Søfren Pedersen Godtzen** (også *Severin*, født 1599 i Danmark, død 1665 i Stavanger) var lensherrens fullmektig i Stavanger fra 1622 og fogd i Jæren og Dalane fra 1632. To år senere ble han rådmann, og i 1638 ble han borgermester i Stavanger.

## Familie
Søfren giftet seg i 1630 med Elisabeth Christensdatter Trane (født i Stavanger 1613, død i Stavanger 1684). Både Godtzen- og Trane-familiene var gamle preste- og futefamilier som kom til Norge fra Danmark og Tyskland. Søfren og Elisabeth fikk minst 18 barn. Datteren Anne Søfrensdatter Godtzen (født 10. juni 1642 i Stavanger, død 26. desember 1710 i Søgne) ble gift med "den vise Bjellandspresten" Søren Schive. 

I Stavanger domkirke henger  et epitaf over borgermester Godtzen og hans familie. To av barna, som døde da de var ganske små, er malt med englevinger.
## Våpenskjold

Hans våpen har i skjoldet en hånd med utstrakt arm ned fra en sky ved øvre skjoldkant; hånden holder på skallen til et dødninghode. Som hjelmtegn ses en tredelt blomst. Valgspråket hans var: *Den Høiestes høire Haand alle Ting omskifte kan*.

## Referanser
Grindtunnelen

**Grindtunnelen** er en veitunnel i Tanum kommune mellom Tanumshede og Munkedal på E6 i Sverige. Tunnelen har to løp, et med to felt i hver retning.

## Se også
*Veitunneler i Sverige
Samisk kunstnerforbund

**Samisk kunstnerforbund** (nordsamisk: *Sámi dáiddačehpiid searvi*, SDS) ble stiftet i 1979. Forbundet har som formål å være faglig organisasjon for samiske billedkunstnere, kunsthåndverkere og kunstneriske fotografer fra hele det samiske området og å ivareta medlemmenes faglige, økonomiske, sosiale og ideelle interesser. SDS er også medlem av Samisk kunstnerråd.

SDS har siden 1989 hatt forhandlingsrett med den norske stat og forvalter gjennom Samiske Kunstneres og Forfatteres Vederlagsfond (SKFV) andelen av stipendmidler som resultat av forhandlingene som visningsvederlag, bibliotekvederlag og kopieringsvederlag.

SDS ble opprettet av initiativtakerne bak den såkalte Samisk kunstnergruppe og den samiske kunstneren Nils Aslak Valkeapää.

## Referanser


## Eksterne lenker
*
Agrium

**Agrium Inc.** er en tilbyder av landbruksprodukter og tjenester i Nord- og Sør-Amerika.

Agrium ble etablert som Cominco Fertilizers, Ltd. i 1931 og skiftet navn til Agrium, Inc. i 1995. Agrium har hovedkvarter i Calgary, Canada.  **Agrium U.S. Inc.**, et datterselskap, holder til i Denver, Colorado og er hovedkvarter for salgsleddet i Agrium.

## Referanser


## Eksterne lenker
* 
* 
*
Christoffer Inderberg

**Jacob Christoffer Johansen Inderberg** (1852–1932) var en norsk gårdbruker, sparebankkasserer og politiker (V). Han var stortingsmann for Nord-Trøndelag i til sammen 15 år.

## Familie og yrke
Han var sønn av gårdbruker Johan Christoffer Inderberg og hustru Ingeborg Anna Bartnes på slektsgården Inderberg i Beitstad. Han gikk underoffiserskolen i Trondhjem fra 1872 til 1873 og tok avskjed fra underoffiserkorpset med fanejunkers grad i 1912.

I 1878 kom Inderberg til Ytre Namdalen som lensmannsbetjent for lensmann Peder Anzjøn. Han overtok også stillingen som kasserer og bokholder i Vikna sparebank etter Anzjøns svigersønn. Inderberg giftet seg i 1882 med en annen av lensmann Anzjøns døtre, Karoline. Året etter kjøpte han svigerfarens gård, Åkvik i Vikna. Gården var i dårlig forfatning, men Inderberg fornyet bygningsmassen og grøftet jord så den ble «et av de vakreste og mest veldrevne bruk i Vikna». 

Inderberg kom til å være i Vikna sparebanks tjeneste som kasserer i 52 år. Sønnen Ingvar Inderberg ble også ordfører og bankkasserer. Fra 1902 til sin død satt Christoffer Inderberg i direksjonen (styret) i Namdalens Aktie-Dampskibsselskab.

## Politisk arbeid
Inderberg var medlem av Vikna herredsstyre fra 1884 til 1928. Han var varaordfører fra 1886 til 1897 og Viknas ordfører fra 1899 til 1901 og fra 1905 til 1922; den ene perioden imellom frasa han seg gjenvalg.

Inderberg tilhørte «det rene venstre» og holdt seg tro mot denne overbevisningen. Han møtte på Stortinget våren 1900 for H.K. Foonæs, og var selv stortingsmann for Nordre Trondhjems amt fra 1904 til 1906. Han ble således med på 7. juni-vedtaket. Etter omleggingen av valgordningen til enmannskretser med flertallsvalg i 1907, var Inderberg innvalgt fra Namdalen krets (Ytre Namdalen) i Nordre Trondhjems amt fra 1910 til 1918. Etter at man gikk tilbake til flermannskretser med forholdstallsvalg i 1921, møtte Inderberg som stortingsmann for statsråd Håkon Five fra 1922 til 1923 og fra 1924 til 1926.

Inderberg hadde mesteparten av sitt virke i Stortingets næringskomité og Stortingets finanskomité. Han la ned en stor innsats for å dekke fiskerienes behov innen havneutbygging, fyrlykter og farvannsmerking. *[[Nidaros (avis)|Nidaros]]* skrev: «Mange sektorer i hvitt, rødt og grønt, som i dag stråler i den farlige namdalske skjærgård og værharde fiskevær skyldes hans dyktige arbeid, likeså støtter og staker på lumske bauer og skjær.»

## Æresbevisninger
Inderberg ble tildelt Kongens fortjenstmedalje i sølv og 7. juni-medaljen.

## Referanser


## Eksterne lenker
*
Samisk senter for samtidskunst

**Samisk senter for samtidskunst** (tidligere **Samisk kunstnersenter**, samisk: *Sámi dáiddaguovddáš*, *SDG*) er et kunstnersenter som ble etablert i 1986. Senteret jobber med å støtte, formidle og synliggjøre samisk samtidskunst lokalt og internasjonalt. Det har utstillingslokaler i Karasjok og holder rundt 10–11 utstillinger i året.

Senteret finansieres gjennom tilskudd fra Troms og Finnmark fylkeskommune,  Sametinget i Norge. 

I 2014 flyttet senteret, fra lokaler et par kilometer utenfor Karasjok sentrum til større og mer sentrale lokaler i Karasjok sentrum.
Senteret skiftet samtidig norsk navn fra Samisk kunstnersenter til Samisk senter for samtidskunst. Kristoffer Dolmen var direktør fra juni 2018 til august 2022.  

## Stiftelsen Sámi dáiddaguovddáš
Kunstnersenteret er en stiftelse. Styreleder fra april 2022 er Hilde Skancke Pedersen. Styret ansetter direktør. Senteret har en flersidig målsetting om: økt bruk av kunst, sikring av ytringsfriheten, styrke kompetanse og kunnskap om kunst i samfunnet, bedring av arbeidsvilkårene for kunstnerne og et tilgjengelig og desentralisert kulturtilbud. Senteret arrangerer utstillinger i eget galleri, vandreutstillinger, drive formidling, seminarer og kurs, presse- og informasjonsarbeid. 

## Referanser


## Eksterne lenker
*
Atrioventrikulær septumdefekt

**Atrioventrikulær septumdefekt**, forkortet AVSD, er en medfødt hjertefeil som har utgangspunkt i skilleveggene (latin *septum*) mellom forkammerne (lat. *[[atrium]]*) og mellom hjertekamrene (lat. *ventrikkel*). Andre navn brukt tidligere er AV-kanal og «endocardial cushion defect». AVSD utgjør om lag 3 % av de medfødte hjertefeila, noe som utgjør ca. 0,2 pr. tusen levende fødte barn. Det er en sterk sammenheng mellom trisomi 21 (Downs syndrom) og AVSD, noe under halvparten av de med AVSD har Downs syndrom. 

## Diagnose
Mistanke om AVSD kan komme av tegn på hjertesvikt. Man kan også høre bilyd ved lytting med stetoskop. Som regel kommer kan det settes rett diagnose med en ultralyd-undersøkelse, ekkokardiografi. Røntgen-bilder kan si noe om ekstra blodstrøm gjennom lungene og dermed hvor alvorlig feilen er.

## Anatomiske varianter
Klaffene mellom forkammer og hjertekammer vil alltid væra påvirket, graden av hull i skilleveggene er variabel. I realiteten er trikuspidal- og mitralklaffen erstattet av en felles klaff.

Ubehandla er pulmonal hypertensjon (høyt blodtrykk i lungekretsløpet) et problem, og dette kan utvikle seg til Eisenmengers syndrom. Barn med AVSD får problemer med pulmonal hypertensjon tidligere og sterkere enn for eksempel de med vanlig hjartekammerdefekt.

### Komplett

Det er et sammenhengende hull fra et sted i forkammerskilleveggen til et sted nede på hjertekammerskilleveggen. De to klaffene mellom forkammer er tydelig erstattet av en felles klaff. Høyre og venstre side av hjertet er noen ganger ikke like store. Defekten kalles da ubalansert.

### ASD primum
Hjertekammerskilleveggen er tett, det er et hull i forkammerskilleveggen helt ned mot den felles klaffen, som kan være mer eller mindre lekk og mer eller mindre funksjonelt todelt. Sett bort fra eventuelle klaffeproblemer, blir dette som en atrieseptumdefekt.

### Bare ventrikkelseptumdefekt
Det er tett mellom forkamrene, men hull mellom hjertekamrene. Dette hullet blir som en vanlig ventrikkelseptumdefekt, men den abnorme klaffen kan gjøre kirurgisk lukking mer utfordrende.

## Behandling
Defekten kan som oftest korrigeres kirurgisk, med god langtidsprognose. Klaffefeil og ubalanse mellom størrelsen på hjertekamrene kan gjøre korreksjon umulig. Noen pasienter får derfor tilbud om Fontan-sirkulasjon eller ikke noe kirurgisk tilbud i det hele tatt. Forstyrrelser i hjerterytmen er en ikke uvanlig komplikasjon.

## Kilder
* Gersony WM, Rosenbaum MS: Congenital heart disease in the adult. New York, 2002.
Staffan Larsson (1970)

**Staffan Larsson** (født 10. februar 1970) er en svensk langrennsløper.

Larsson konkurrerte på elitenivå i perioden 1992 og 2005. Han deltok flere ganger i Vasaloppet og ble nr 2 i 1998 etter å ha tapt en spurt mot Peter Göransson. Larsson tok revansje året etter (1999) da han vant Vasaloppet.

## Eksterne lenker
*
Oslo Handelskammer

**Oslo Handelskammer** eller **Oslo Chamber of Commerce** (OCC) er en privat medlemsorganisasjon for norske bedrifter med formål å støtte  internasjonal forretningsvirksomhet gjennom nettverksbygging, kompetanseheving og rådgivning. 

## Historien
Kristiania Handelskammer ble etablert av 33 næringsorganisasjoner fra handel, skipsfart, industri samt bank og finans. Handelskammer ble samlokalisert med Oslo børs. I 1925 ble navnet endret til **Oslo Handelskammer**.

Opprinnelig var hovedoppgavene for Oslo Handelskammer lobbyvirksomhet på vegne av næringslivet i Oslo særlig innen kommunikasjoner, havneutbygging og transportutbygging. I takt med samfunnsutviklingen begynte handelskammeret å legg vekt på internasjonalisering av næringslivet.

Ved siden av å betjene næringslivet i Oslo har Oslo handelskammer også vært pådriver for å utvikle andre deler av den norske handelskammerbevegelsen. Den norske avdelingen av International Chamber of Commerce (ICC) ble etablert i 1922, og Det norske Handelskammerforbund i 1990. Gjennom Det norske Handelskammerforbund har Oslo handelskammer samarbeid med andre norske handelskamre og næringsforeninger.

I 2014 endret Oslo Handelskammer navn til Oslo Chamber of Commerce. Oslo Chamber of Commerce er gjennom sitt medlemskap i International Chamber of Commerce ICC tilknyttet et nettverk]for næringslivet med World Chambers Federation (WCF) som omfatter  handelskamre.  

## Referanser


## Litteratur
* 

## Eksterne lenker
* http://www.chamber.no/
* http://www.inn.chamber.no
Tata Steel Europe

**Tata Steel Europe** (tidligere Corus Group plc) er en stålprodusent med hovedkontor i London og eies fra 31. januar 2007 av den indiske stålkonsernet Tata Steel. Hovedkontoret ligger i London.

Konsernet ble etablert 6. oktober 1999 gjennom en fusjon av nederlandske Koninklijke Hoogovens og britiske British Steel og har idag ca. 47 000 ansatte. 

I Sverige bedrives virksomhet bl.a. i Halmstad, gjennom *Corus Byggsystem AB*, tidl. Erik Olsson och Söner AB.
## Eksterne lenker
*
George Mourad

**George Mourad** (født 18. september 1982 i Beirut, Libanon) er en syrisk-svensk tidligere fotballspiller av assyrisk opphav.

Han har fortid fra de svenske klubbene IFK Göteborg og Västra Frölunda, nederlandske , samt et låneopphold i italiensk Serie B for . I 2005 fikk Mourad to landskamper for Sverige, men gikk målløs av banen i begge kampene.

I mars 2010 signerte Mourad en ettårskontrakt med . George Mourad er fysisk sterk, har god spilleforståelse og har en god skuddfot. 

## Referanser


## Eksterne lenker
*
The Official Demo Series Vol. 8

***The Official Demo Series Vol. 8*** er et split-album med spor fra Crimson Glory og Parish.

Albumet ble utgitt i 1999 på plateselskapet Metal Invader. Sporene til Crimson Glory er demoer fra *[[Astronomica]]*-albumet, og sporene til Parish er fra bandets *92 Demo*.

## Sporliste
# Crimson Glory – «Touch the Sun» (5:48)
# Crimson Glory – «Astronomica»	(4:56)
# Crimson Glory – «Edge of Forever» (5:48)
# Parish – «Rachel's Eyes» (4:33)
# Parish – «Set the Night on Fire» (4:20)
# Parish – «Envision» (3:31)

## Personell
;Crimson Glory 
* Wade Black 
* Jon Drenning 
* Ben Jackson 
* Jeff Lords 
* Steve Wacholz 

;Parish
* John David 
* Ben Jackson 
* Dave Edward 
* Dana Burnell
Rune Denstad Langlo

**Rune Denstad Langlo** (født 1972) er en norsk filmregissør, manusforfatter og TV-produsent kjent blant annet for spillefilmen *[[Nord (2009)|Nord]]*, dokumentarfilmen *[[99 % ærlig]]* og kriminalserien *[[Frikjent]].*

Han står bak dokumentarfilmen *[[99 % ærlig]]* fra 2008 og dokumentarserien *[[Alt for Norge (TV-serie, 2005)|Alt for Norge]]* fra 2005. Han har også skrevet manus og regissert *[[Jag etter vind]]*, som hadde premiere i 2013. 

For *99 % ærlig* vant han Kanonprisen 2008 i klassen beste nyskaper. Han ble året etter kåret til «Best Emerging Filmmaker» på Tribeca Film Festival.

## Referanser


## Eksterne lenker
* 
* Et lengre portrettintervju i Adressa (2016)
Parish (band)

**Parish** var et amerikansk heavy metal-band med base i Sarasota Florida.

Bandet ble startet tidlig på 1990-tallet av gitarist Ben Jackson og trommeslager Dana Burnell, begge fra Crimson Glory. Bandet ga ut debutalbumet *Envision* i 1995. Etter en mindre Florida-turne med utsolgte konserter bestemte bandet seg for igjen å gå i studio. Burnell som hadde kone og to barn hjemme trakk seg av familiære årsaker, og ble erstattet av Rich Tabor. Jackson bestemte seg så for å oppløse bandet kort tid etter, da John David også trakk seg, for å gå tilbake på skole.

## Diskografi
* *92 Demo* (1992)
* *[[Envision]]* (1995)
* *[[The Official Demo Series Vol. 8]]*  (1999)

## Medlemmer
;Opprinnelig besetning
*Ben Jackson – Gitar
*Dana Burnell – Slagverk
*John David – Vokal
*Dave Edward – Gitar
*Mike Luther – Bassgitar

;Siste besetning
*Ben Jackson – Gitar
*Rich Tabor – Slagverk
*John David – Vokal
*Dave Edward – Gitar
*Bernard Hernandez – Bassgitar

## Eksterne lenker
* 
*
Jonas Åkerlund

**Jonas Åkerlund** (født 10. november 1965 i Stockholm) er en svensk film- og musikkvideoprodusent som har laget musikkvideoer til mange artister, blant andre Britney Spears for sangen «Hold It Against Me» og Lady Gaga og Beyoncé Knowles med sangen «Telephone» og «Paparazzi». Musikkvideoen kom ut i mars 2010. Han har også jobbet med Madonna, P!nk, Metallica, Christina Aguilera og U2. Han har vært med på å skrive sangen «Telephone» med Lady Gaga og har laget musikkvideoen «When Loves Take Over» med David Guetta og Kelly Rowland. Han har også laget musikkvideoene til Rammstein-sangene «Mann gegen Mann», «Pussy», «Ich tu dir weh» og «Mein Land».

Åkerlund var den opprinnelige trommeslageren i bandet Bathory i perioden 1983–1984, men forlot bandet før de spilte inn noen album.

Han står også bak musikkvideoen til «Smack My Bitch Up» av elektronikabandet The Prodigy.

## Referanser




## Eksterne lenker
* 
* 
*
Envision

***Envision*** er debutalbumet til det tidligere Florida-baserte heavy metal-bandet Parish.

Albumet ble utgitt i 1995 på Long Island Records. Tre av sporene ble utgitt i 1992 på demoen *92 Demo*. Dette var det eneste studioalbumet som bandet ga ut.

## Sporliste
# «Rachels Eyes» 4:31	
# «Danger Zone» 3:57	
# «Set the Night on Fire» 4:20	
# «Believe in Me»	4:58	
# «Dark Desire» 7:03	
# «Envision» 4:08	
# «Summer» 4:22	
# «Forever» 6:04	
# «Desert Wings» 5:07	
# «Down and Dirty» 3:56

## Personell
* Dana Burnell – Slagverk
* Ben Jackson – Gitar & bassgitar
* Dave Edward – Gitar
* John David – Vokal

## Eksterne lenker
Linnea Ottosson Eide

**Linnea Ottosson Eide** (født 9. juli 1993) er en svensk handikappidrettsutøver som konkurrerer i alpint. Hun representerer klubben *Västalpin*. 

Hun representerer Sverige i de paralympiske vinterlekene 2010 i Vancouver. Dette er hennes første paralympics, og hun deltar i slalåm og storslalåm for sittende. 

## Referanser


## Eksterne lenker
* Profil hos Svenska Handikappidrottsförbundet
* Profil på Vancouver 2010
Samiske Kunstneres og Forfatteres Vederlagsfond

**Samiske Kunstneres og Forfatteres Vederlagsfond** (SKFV) tilbyr stipender til samiske kunstnere og forfattere: arbeidsstipend, prosjektstipend, reisestipend og etableringsstipend. I tillegg tilbyr SKFV stipend til samiske billedkunstnere, kunsthåndverkere (*duojárat*) og frie fotografer: Sámi Dáiddaguovddáš stipend, materialstipend og utstillingstipend.

Midlene til fondet er visningsvederlag og kopivederlag som kommer fra Kulturdepartementet i Norge. Fondet har et styre med fire representanter, to fra Samisk Forfatterforening og to fra Samisk kunstnerforbund og administreres av Samisk kunstnerråd.

Med samiske kunstnere forstås medlemmer av Samisk kunstnerforbund (*Sámi Dáiddačehpiid Searvi*) og samiske kunstnere som oppfyller kravene til å bli medlem av SDS. Med samiske forfattere forstås medlemmer av Samisk forfatterforening (*[[Sámi Girječálliid Searvi]]*) og samiske forfattere som oppfyller kravene til medlemskap i SGS.

## Referanser


## Eksterne lenker
* Legathåndboken
* Samisk kunstnerråd / Sámi dáiddaráđđi
Trygve Lund Guttormsen

**Trygve Lund Guttormsen** (født 20. juli 1933, død 6. november 2012) var en samisk billedkunstner og lokalpolitiker bosatt i Masi i Kautokeino kommune i Finnmark. Trygve Lund Guttormsen var en av initiativtakerne til den såkalte Masi-gruppen, som representerte en nyorientering og internasjonalisering innen samisk kunst. Guttormsen var selvlært som billedkunstner.

Guttormsen har vært en ledende skikkelse innen det organiserte, samiske kunstlivet, og var æresmedlem av Samisk kunstnerforbund. Guttormsen var dessuten sentral i den samiske motstanden under Alta-konflikten. 

## Biografi
Trygve Lund Guttormsen vokste opp i Kåfjord i Alta. Under krigen ble han og familien først evakuert til Mo og endte etterhvert opp på Nesodden, hvor de bodde frem til 1948. Guttormsen gikk først på folkehøgskolen, så på realskole og gymnas i Alta, for deretter å ta Kristelig Gymnasium i Oslo. I 1957–58 begynte han som vikarlærer i Alta, hvor han senere også fullførte lærerskole med eksamen i 1961. 

Trygve Lund Guttormsen var rektor ved Mási skole i 12 år, og har vært i kommunestyret i Kautokeino kommune i til sammen 20 år. Trygve Lund Guttormsen var et sentralt medlem i den såkalte Masi-gruppen som hadde sine lokaler på det gamle skoleinternatet i Masi. Disse lokalene er nå gjesteateliér i regi av Samisk kunstnersenter.

Han har vært aktivt medlem for Samisk kunstnerforbund, hvor han i flere år har vært med i styret som både medlem og styreleder. Fra mars 2007 var han en periode styreleder for Samisk kunstnersenter. Han er æresmedlem av Samisk kunstnerforbund.

## Referanser


## Se også
* Masi-gruppen
* Josef Halse
* Synnøve Persen
* Samisk kunstnerforbund
* Samisk kunstnersenter
Lars-Erik Larsson

**Lars Erik Vilner Larsson** (født 15. mai 1908 i Åkarp, Skåne, død 27. desember 1986 i Helsingborg) var en svensk komponist.

Larsson tok organisteksamen i Växjö 1924 og studerte i perioden 1925-1929 ved Kungliga Musikhögskolan i Stockholm. Han fortsatte siden med studier hos Alban Berg i Wien og hos Fritz Reuter i Leipzig.

Da han returnerte til Sverige, ble han tilsatt som repetitør ved Kungliga Teatern i Stockholm 1930-1931. Fra 1932 underviste han i musikk i Malmö og Lund. Han virket i perioden 1933-1937 som musikk-kritiker. Han var mellom 1947 og 1959 den første professor i komposisjon ved Kungliga Musikhögskolan i Stockholm. Larsson var i perioden 1939-63 styremedlem i Föreningen Svenska Tonsättare, og nestleder i perioden 1942-1947.

Larsson er mest kjent for sine orkesterverk, men skrev også kammermusikk, klaverstykker og  romanser. Han skrev også musikk til 22 filmer og noen slagermelodier. I norsk sammenheng er han kjent som komponisten bak melodien til sangen Norge i rødt, hvitt og blått (Obligationsmarschen).

## Utvalgte verker
* Pastoralsvit (for kammerorkester) Op.19 (1938)
* «Förklädd gud». Lyrisk suite for solister, kor og orkester. Op.24 (1940), til tekst av Hjalmar Gullberg
* Tolv concertini (for ulike soloinstrumenter og strykeorkester) Op.45:1-12 (1955–57)

## Fotnoter

## Referanser

 


## Eksterne lenker
* 
*
Hurtigløp på skøyter under Vinter-OL 1960 – 500 meter kvinner

**500 meter [[hurtigløp på skøyter]] kvinner** var en øvelse i Vinter-OL 1960. Dette var første gang skøyteøvelsene for kvinner var på OL-programmet og dette var den første av skøyteøvelsene for kvinner. Øvelsen ble avholdt på Squaw Valley Olympic Skating Rink og på kunstis. Konkurransen startet onsdag, 20. februar 1960.

23 skøyteløpere fra 10 nasjoner deltok i øvelsen.

## Medaljevinnere

## Rekorder
Dette var gjeldende verdens- og olympiske rekorder (i sekunder) før Vinter-OL i 1960.

*(*)* Rekorden ble satt på høylandsbane (mer enn 1 000 meter over havet) og på naturis.

Følgende nye verdensrekorder og olympiske rekorder ble satt i konkurransen:

## Resultater

Helga Haase ble den første kvinnelige olympiske mester på skøyter.

## Eksterne lenker
* 
* Offisiell olympisk rapport 
* sports-reference 
*
Max Andersson (politiker)

**Max Peter Andersson** (født 1973) er en svensk politiker og markert EU-kritiker. Han representerte Miljöpartiet de gröna i Sveriges Riksdag i mandatperioden 2006–2010 da han ble innvalgt fra Göteborgs kommunes valgkrets.

Andersson ble valgt inn i Europaparlamentet i 2014. I 2019 trådte han ut av Miljöpartiet og gikk inn i det nyopprettede Partiet Vändpunkt.

Han har tidligere vært leder for Unga mot EU og talsmann for Gröna Studenter. Han satt i styret for Grön Ungdom og i Miljöpartiet de gröna.

## Bibliografi
* Andersson, Max (red.), *Imperiet – en studiebok om Europeiska Unionen*, Tankesmedjan Annorlunda och Murbruk förlag (2009)

## Referanser

 
 
 


## Eksterne lenker
* 
* 
* 
* Max Anderssons blog
* Max Andersson  (mp) – Riksdagen
* Miljöpartiet de Gröna – Max Andersson
Murbruk förlag

**Murbruk förlag** er et svensk forlag som ble startet i 2006. Forlaget har stort sett gitt ut bøker om Latin-Amerika, men også verk av Jan Myrdal, Sven Wernström, Maria Sandel og Olof Palme. Forlaget er ifølge nettsiden uavhengig.

## Eksterne lenker
* Murbruk förlag – nettside.
Tore Løvland

**Tore Løvland**, født 8. november 1965 i Kristiansand, er en norsk tidligere fotballspiller som spilte nesten hele sin karriere i Start. 

Han ble hentet til klubben av Brian Green fra moderklubben  foran 1987-sesongen, og debuterte i Eliteserien i bortekampen mot  i den første seriekampen dette året. Start vant forøvrig kampen 2–1. I Vigør ble han klubbens toppscorer i 1986 med 24 mål, og ble hentet til Start som angrepsspiller. Sesongen 1987 ble ingen suksess, hverken for Løvland eller Start, og da klubben tok til med sesongforberedelsene på nest øverste nivå i 1988, ble han og Pål Lydersen omskolert til forsvarsspillere. 1988-sesongen ble avsluttet på beste måte for Start da  ble slått i siste kvalifiseringskamp 3–1 i Stavanger. 

Resten av Løvlands karriere hos Start, som varte frem til 1996, spilte klubben i Eliteserien, og han fikk totalt 218 obligatoriske kamper for klubben. I denne tiden fikk klubben to bronsemedaljer i serien.

Etter tiden i Start, ble han spillende trener for Øvrebø i 1997, hvor han ledet laget til opprykk.

I 1999 ble han trener for  hvor han førte laget til 2.-plass i 3. divisjon.

Løvland ble kåret til «Årets forbilde» i Søgne i 2009, blant annet for sitt engasjement som trener for Søgne FK og Søgne Håndballklubb, og ikke minst som pådriver for byggingen av Langenes Stadion.

Tore Løvland arbeider i dag som Arrangementskoordinator for Kristiansand Kommune.

## Spillerkarriere
Ernst Henrich Berling

**Ernst Henrich Berling** (født 22. mars 1708, død 16. oktober 1750) var en tysk/dansk boktrykker. I 1749 grunnla og utga han *Kjøbenhavnske Danske Post Tidender*. Det er den avisen man i dag kjenner som *[[Berlingske Tidende]]*.

Berling var sønn av Melchior Christian Berling og ektefellen Catharina Hennings og han ble født i Mecklenburg. Han lærte boktrykkerkunsten i Lauenburg og ble svenn i 1727. I 1731 ba boktrykker Johan Jørgen Høpfner han komme til København. Høpfner hadde en stedatter, Cecilie Cathrine Godiche, som Berling senere giftet seg med. Fra dette ekteskapet nedstammer den danske boktrykkerslekten Berling.

Berling slo seg ned som boktrykker i 1733 og i 1747 ble han utnevnt til hoffboktrykker. Hans bedrift og det mangfoldige utstyret betegnet et stort fremskritt innen dansk boktrykk.

Den 27. desember 1748 fikk han for seg og sine arvinger privilegium på å trykke de aviser – danske, tyske, franske og lærde –, som han hadde overtatt av boktrykkerenken Inger Wielandt. Hans *Kjøbenhavnske Danske Post-Tidender*, det nåværende *Berlingske Tidende*, tilførte de politiske tidender en inntil da ukjent fylde av innenlandske nyheter. 

Fra 1748 overtok han også utgivelsen av det litterærkritisk bladet *[[Lærde efterretninger|Kiøbenhavnske nye Tidender om lærde [og curieuse] Sager]]* og det opptrer derfor også i den samtidige litteratur under navnet *Berlingske efterretninger*.

## Referanser


## Kilder
* Henry Hellsen, *Foregangsmanden Ernst Heinrich Berling*, Det Berlingske Bogtrykkeri, 1958.
* Harald Ilsøe, *Bogtrykkerne i København*, Museum Tusculanums Forlag, 1992. ISBN 87-7289-195-5.
* T. Vogel-Jørgensen, *Berlingske tidende gennem to hundrede aar. 1749-1949*, bind 1, Berlingske, 1949.
* Rasmus Nyerup, *Læsendes Aarbog for 1800*, s. 69 ff.
* Peter Matthias Stolpe, *Dagspressen i Danmark*, bind III og IV.
Play On

***Play On*** er det tredje studioalbumet fra den amerikanske country- / pop-artisten Carrie Underwood.

Albumet ble utgitt 3. november 2009 på  Arista Records. 

*Play On* toppet den amerikanske Billboard albumlisten, og kom på en andreplass på den canadiske Canadian Albums Chart. Albumet solgte til platinaplate i begge land.

## Sporliste
# «Cowboy Casanova»
# «Quitter»
# «Mama's Song»
# «Change»
# «Undo It»
# «Someday When I Stop Loving You»
# «Songs Like This»
# «Temporary Home»
# «This Time»
# «Look at Me»
# «Unapologize»
# «What Can I Say»
# «Play On»

## Listeplasseringer

## Referanser
Vanlig knivskjell

**Vanlig knivskjell** er en art i gruppen knivskjell.
Den er en av flere arter av knivskjell som finnes ved norskekysten. 
Vanlig knivskjell er ikke vanlig nord for Møre, men finnes nord til Troms.
Det blir ca. 20 cm langt.
Det lever nedgravd i sanden i relativt grunt vann, hvor det står på høykant og filtrerer næring fra vannet.

## Eksterne lenker
* 
*  Artstre: Knivskjell (''Ensis'') - miljolare.no
Michal Klos

**Michal Klos** (født 8. mars 1993) er en polsk handikappidrettsutøver som konkurrerer i alpint. Han representerer klubben *Start* i Katowice. 

Han representerer Polen i de paralympiske vinterlekene 2010 i Vancouver, og han deltar i slalåm og storslalåm for sittende. 

## Eksterne lenker
* Profil på Vancouver 2010
Sun City (Bokone Bophirima)

**Sun City** er en turist- og kasino-by i provinsen Bokone Bophirima i Sør-Afrika, 300 km nord for Johannesburg. 

Sun City ble innviet i 1979, da som beliggende i bantustanen Bophuthatswana, som bare var godkjent som selvstendig stat av Sør-Afrika. Byen tiltrakk seg allerede fra begynnelsen av internasjonal oppmerksomhet, og en rekke artister av verdensklasse opptrådte her. 

Oppmerksomheten ble mer negativ etter at omverdenen innledet økonomiske sanksjoner mot Sør-Afrika i forbindelse med landets apartheidregime. In 1985 tok gitaristen Steven Van Zandt (fra E Street Band) initiativ til aksjonsgruppa *Artists United Against Apartheid*. 49 kjente artister samarbeidet om sangen «Sun City», der de lover aldri å opptre i byen.

Siden majoritetsstyre ble innført i Sør-Afrika, har Sun Citys internasjonale markedsføring igjen blitt mer fremgangsrik. Stedet har alltid vært populært blant den sørafrikanske middelklassen.

Feriestedet har fire hoteller:
* Sun City Hotel
* Cascades Hotel
* The Cabanas
* The Palace of the Lost City

I tillegg har feriekomplekset en rekke timeshare-leiligheter, kalt *The Sun City Vacation Club*, som er populære ferieleiligheter hvor man må gjøre mer vedlikehold selv.  

Sun City har også to 18-hulls golfbaner av internasjonal standard, *Gary Player Country Club* og *Lost City Golf Course*, begge designet av Gary Player. 

Sun City-feriestedet har vært vertskap for en rekke konserter og arrangementer, blant annet Miss South Africa og Miss South Africa Teen Pageant. Disse konkurransene finner sted hvert år i Sun Citys Super Bowl Arena og Valley of Waves. Det har også vært vertskap for Miss World-konkurransen fem ganger, fra 1992 til 1995, og i 2001. Feriestedet var også stedet for Sun City-avtalen. 

I 2001 var Sun City stedet for den andre IIFA-utdelingen. Den ble avholdt på Superbowl Arena og hedret både kunstnerisk og teknisk dyktighet blant profesjonelle i Bollywood det året. Samme år, den 19. mai, holdt det irske vokalpopbandet Westlife en konsert i forbindelse med sin Where Dreams Come True-turné for albumet Coast to Coast.

I 2014 hadde filmen Blended med Drew Barrymore og Adam Sandler i hovedrollene premiere på anlegget etter å ha blitt filmet for det meste på feriestedet, i likhet med filmen 10 Days in Sun City fra 2017.

I 2022 ble World Classic Powerlifting Championships 2022 arrangert i Sun City.

## Referanser


## Eksterne lenker
*
Hurtigløp på skøyter under Vinter-OL 1960 – 1000 meter kvinner

**1000 meter [[hurtigløp på skøyter]] kvinner** var en øvelse under Vinter-OL 1960. Dette var første gang skøyteøvelsene for kvinner var på OL-programmet. Øvelsen ble avholdt på Squaw Valley Olympic Skating Rink og på kunstis. Konkurransen startet mandag, 22. februar 1960.

22 skøyteløpere fra 10 nasjoner deltok i øvelsen.

## Medaljevinnere

## Rekorder
Dette var gjeldende rekorder verdens og olympisk rekorder før Vinter-OL i 1960.

*(*)* Rekorden ble satt på høylandsbane (mer enn 1 000 meter over havet) og på naturis.

Klara Guseva satte den første olympiske rekorden med 1.34,1.

## Resultater

## Eksterne lenker
* 
* Offisiell olympisk rapport 
*   Speed Skating at the 1960 Squaw Valley Winter Games: Women's 1,000 metres  på Sports-reference]
*  [result: Olympic Winter Games 1960 · Ladies · 1.000 Meter](http://speedskatingnews.info/en/results/?eventresultID=905 Distance)  Resultater på SpeedSkatingNews.info
*   Results of the 1960 Olympic Winter Games 1000 meters Women.
*  Results Olympic Games 1959/1960 Ladies - 1000m : 21 Feb 1960 - Squaw Valley, CA på www.ISU.html.infostradasports.com
*  Speed Skating - 1960 Olympic Games - Results Women's 1000 m - 21st February på The-Sports.org
*
Sør-Afrikas nasjonalforsamling

**Sør-Afrikas nasjonalforsamling** er underhuset i Sør-Afrikas parlament. Den er lokalisert i Cape Town og består av 400 medlemmer som er maksimaltallet ifølge grunnloven. Halvparten av representantene velges fra lister i de ni sørafrikanske provinsene, den andre halvdelen velges ut fra en nasjonal liste for å oppnå en utjevning mellom partiene. Valgperioden er fem år.

## Referanser


## Eksterne lenker
*
Oskar Lindberg

**Oskar Lindberg** (født 5. juli 1894 i Björknäs i Norsjö kommune, død 5. oktober 1977 i Skelleftehamn, Skellefteå) var en svensk langrennsløper.

Han kom på annenplass i det første Vasaloppet i 1922 (etter lagkameraten fra IFK Norsjö, Ernst Alm), og vant selv året etter (1923).

## Referanser


## Eksterne lenker
*
Forvaltningsfellesskapet Rietschen

**Forvaltningsfellesskapet Rietschen** er et forvaltningsfellesskap bestående av to kommuner i den nordlige delen av Landkreis Görlitz i Fristaten Sachsen, Tyskland. De to samarbeidskommunene er Rietschen og Kreba-Neudorf. Forvaltningsforbundet har 3&nbsp;863 innbyggere (31. desember 2008).

Forvaltningsfellesskapet befinner seg i den nordlige delen av kretsen, ca. 14 km nord for Niesky. Elven Weißer Schöps flyter gjennom området. I nord er landskapet preget av den fortsatt pågående utvinningen av brunkull og gruvedriften og i sør av et utpreget myr- og skogslandskap. Bundesstraße 115 og banestrekningen Berlin–Görlitz går gjennom området.

## Medlemskommuner
Forvaltningsselskapet ble opprettet den 1. januar 2000 av to kommuner, etter at Forvaltningsforbundet Heidedörfer ble oppløst:

* **[[Rietschen]]** med distriktene Rietschen, Altliebel, Daubitz, Hammerstadt, Neuliebel og Teicha
* **[[Kreba-Neudorf]]** med distriktene Kreba, Lache, Neudorf og Tschernske
Diogo da Costa Oliveira

**Diogo da Costa Oliveira**, populært kalt bare **Diogo**, (født 4. januar 1988) er en brasiliansk fotballspiller.

Han spilte i 2010-sesongen i den norske klubben Stabæk, på lån fra den brasilianske klubben Internacional.

## Referanser


## Eksterne lenker
*
Forvaltningsforbundet Heidedörfer

**Forvaltningsfellesskapet Heidedörfer** var et forvaltningsfellesskap i Niederschlesischer Oberlausitzkreis, i det som nå er den nordlige delen av Landkreis Görlitz i Fristaten Sachsen, Tyskland. Det lå vest for byen Niesky med hovedsete i kommunen Klitten.

Forvaltningsselskapet ble grunnlagt den 1. april 1994 av de to kommunene Klitten og Kreba-Neudorf i Landkreis Niesky og kommunen Reichwalde i Landkreis Weißwasser.

Den 22. desember 1996 ble også kommunen Mücka med i forbundet.

Reichwalde ble innlemmet i Boxberg den 1. januar 1999, og den 1. februar 1999 ble også Klitten innlemmet i Boxberg.

Mücka gikk inn i forvaltningsforbundet Diehsa den 31. desember 1999, og de to gjenværende kommunene Rietschen og Kreba-Neudorf opprettet det nye forvaltningsfellesskapet Rietschen den 1. januar 2000.
Produktivkrefter

**Produktivkrefter** er et begrep i politisk økonomi, ofte brukt av den kommunistiske tyske filosofen Karl Marx og mer generelt i marxistisk teori. Begrepet kan bare forstås i forbindelse med andre marxistiske begreper, her: arbeidsmiddel, arbeidsgjenstand og arbeidskraft. Produksjonsmiddel betegner arbeidsmidlet, verktøy o.l, sammen med arbeidsgjenstanden (råstoffer som f.eks. jernmalm i stålproduksjon eller papir i trykkerier, som begge kjennetegnes ved at de forbrukes i produksjonen). Videre har man arbeidskraften, som betegner de fysiske og psykiske evner et menneske har – og disse virker åpenbart i produksjonen. Produksjonsmidlene (som altså er sammensatt av arbeidsgjenstanden og arbeidsmiddelet) og arbeidskraften, utgjør sammen produktivkreftene. Produktivkrefter er, sammen med produksjonsforhold, et særlig viktig begrep i marxismen i forbindelse med den historiske materialisme.

## Referanser
Villmanstrand økonomiske region

**Villmanstrand økonomiske region** (svensk: *Villmanstrands ekonomiska region*; finsk: *Lappeenrannan seutukunta*) er en økonomisk region i landskapet Södra Karelen i Finland. Regionens areal er &nbsp;km², og i 2011 var folketallet . Villmanstrand økonomiske region består av følgende kommuner: 
* Lemi
* Luumäki
* Savitaipale
* Taipalsaari
* **[[Villmanstrand]]**
Støv og stjerner

***Støv og stjerner*** er et norsk musikkalbum med Erik Bye, utgitt av Via Music i 2003. Dette var den siste platen som ble utgitt med Bye før han døde. Musikere: Henning Sommerro, Annbjørg Lien og Hans Fredrik Jacobsen. Innspillingen skjedde i Byes hjem i Hvalstadåsen i Asker, med Sigbjørn Tveite som produsent.

## Sporliste
# «Vår beste dag»
# «Gjennom et hvitmalt gjerde»
# «Vårherres klinkekule»
# «Vesle jente»
# «Sheraton slott i armods stad»
# «Eselsang fra Kalahari» 
# «To passasjerer» 
# «Hersker og narr»
# «Men når regnet en gang kommer»
# «Vise i vinterlys»
# «Blå salme»

## Eksterne lenker
*
I dur og brott

***I dur og brott*** er et musikkalbum utgitt av Erik Bye i 2003. 

For albumet fikk han den siste Spellemannprisen sin.

## Sporliste
# «Vestafor son» 
# «Fiskerens morgensang»
# «Gå til onkel»
# «Kjerring på vintertunet»
# «Guttane»
# «Et borgerkrigsportrett»
# «Sheraton slott i armods stad»
# «Hersker og narr»
# «To passasjerer»
# «Mazurka»
# «Anna Lovinda»
# «Venezuela»
# «Miss Maud»
# «Hildringstimen» 
# «Royal Flush Hotel»
# «Så lenge skuta kan gå» 

## Eksterne lenker
Duikerøya

**Duikerøya** eller **Duikereiland** er en øy utenfor Hout Bay nær Cape Town i Sør-Afrika. Øyen er 77 x 85 meter i størrelse, med et areal på omtrent 0,4 hektar. Øyen er kjent for sitt marine dyreliv, som fugler og pelsseler. Øyen blir ofte besøkt av turister og fotografer, som reiser med båt fra Mariner's Whart i Hout Bay.
Maciej Krezel

**Maciej Krezel** (født 27. august 1991) er en polsk handikappidrettsutøver som konkurrerer i alpint. Han representerer klubben *Start* i Katowice. 

Han representerer Polen i de paralympiske vinterlekene 2010 i Vancouver, og han deltar i slalåm og storslalåm for sittende. 

## Eksterne lenker
* Profil på Vancouver 2010
Rønvik skole

**Rønvik skole** er en barne- og ungdomsskole i bydelen Rønvika i Bodø. 

Rønvik skole er skole for Nedre Rønvik skolekrets i bydel Rønvik i Bodø. Skolekretsen er blant de minste i Bodø by, og består av strøkene Nedre Rønvik, Vollen og Kvalvika. 

## Oppussingen i 2006-2007
Rønvik skole ble utbygget i perioden 2006 til 2007. Dette skjedde da Kirkhaugen ungdomsskole ble lagt ned grunnet plassmangel og dårlige forhold, på grunn av økende bebyggelse, spesielt i bydelene Løpsmarka og Skivika, som da ikke hadde egen ungdomsskole. 

## Referanser


## Eksterne lenker
*
En sang under skjorta

***En sang under skjorta*** (med undertittelen ***44 visevalg fra skattkammeret***) er en samleplate utgitt av Erik Bye i .

## Disk 1
# «En sang under skjorta er alt jeg har»
# «Skomværvalsen»
# «Anna Lovinda» 
# «Barcarole se fiskeren ror sin forgylte pram»
# «Gammel er min fjord»
# «Så lenge skuta kan gå»
# «Hildringstimen»
# «Whoop! Jamboree»
# «Apollo»
# «Vår herres klinkekule»
# «Den gamle odysseys»
# «Jeg vet en vind»
# «Jørgen Hattemaker»
# «Alf»
# «Sigbjørnslåtten»
# «Fløytespilleren» 
# «Jens Vankelmodig» 
# «Vesle jente»
# «Ridder rid av gårde»
# «Skip i stua»

## Disk 2
# «Vandringsvise» 
# «Trubadurvise»
# «Juninatt»
# «Sommertrall»
# «Danita den skjønne av Danmark»
# «Det lufter lørda'n» 
# «Masurka»
# «Hokken ska'n blonke tel»
# «Sang på elva»
# «Go'natt da»
# «Høstvise»
# «Han som inga jente fekk»
# «Gudmund Gudmundsson»
# «Land and sky» 
# «Again the road»
# «Grandpa Yohnson»
# «Pa's gone to market»
# «Skuffet ung herre med bil»
# «Gå til onkel»
# «Tømmerkoievise»
# «Oles vise»
# «Så spiller vi harmonica»
# «Portrett i januar»
# «Sank løv til et leie og kvist til et bål»

## Kilder
* 

## Referanser


## Eksterne lenker
*
Langt nord i livet

***Langt nord i livet*** er et musikkalbum utgitt av Erik Bye i 1994 av selskapet Kirkelig Kulturverksted.

## Sporliste
# «Vintereplet»
# «Det gode skip Jesus»
# «Da far min sang»
# «Det fjerde ansikt» 
# «Kommer tid, kommer råd»
# «Apache» 
# «To passasjerer»
# «Høstseilas»
# «Petterøes blå»
# «Blå salme» - tekst av Erik Bye og melodi av Henning Sommerro. Sangen ble raskt en av de mest populære fra platen, og er etter originalutgivelsen utgitt i nye versjoner av flere artister. Sangen er i dag også mye brukt som musikalsk innslag i begravelser.
# «Guttane»
# «Den siste ferje»
# «Tilbake til sangene» 
# «Nordmenneske»
# «Vindrytteren»

## Eksterne lenker
Vandring på Vår Herres klinkekule

***Vandring på Vår Herres klinkekule*** er et konsertalbum utgitt av Erik Bye og Willy Andresen Orkester i Store studio i 1986.

## Sporliste

# «Vårherres klinkekule»
# «Drømmeren i tårnet»
# «Royal Flush Hotel»
# «Hersker og narr»
# «Vise i vinterlys»
# «Det fins en hage»
# «Benløse fugle» 
# «Fløyterens hjerte»
# «Flyktingeminne»
# «Hildringstimen»
Kinas riksvei 328

**Kinas riksvei 328** (*G328*) løper fra Nanjing til Nantong i provinsen Jiangsu. Den er 300 kilometer lang og passerer blant annet Yangzhou. 

## Rute og distanse
Norske folketoner

***Norske folketoner*** er et musikkalbum utgitt av Erik Bye i 1978.

## Sporliste
# «Han storegut»
# «Jeg lagde meg så silde»
# «Om søndagsmårran»
# «Blaut-Jo» 
# «Ha du'kji hoppa»
# «Skogsmøte hass Torgeir Skjeille» 
# «Ølve på Garatun» 
# «Strilevise»
# «Rolandskvadet»
# «Hei husk om i hei»
# «Falkvor Lomannson» 
# «Håvard Hedde» 
# «Den bakvendte visa»
# «Agnusdei» 
# «Ro se' ut og rugge se' inn»
# «Åsmund Fregdegjevar»

## Eksterne lenker
En dobbel deylighet

***En dobbel deylighet*** er et musikkalbum utgitt av Erik Bye og Birgitte Grimstad i 1978. Platen inneholder tekster av Petter Dass til melodier av ulike komponister. Arrangementene på platen er ved Henning Sommerro og Fred Nøddelund.

## Sporliste
# «Den norske dalevise»
# «Fiskevise» – mel.: Ole Olsen
# «Dobbel deylighet»
# «Daglig brød»
# «Vise om Petters jekte forlis»
# «En smuk aftensang»
# «Den annen sang: Helliget vorde ditt navn»
# «Det syvende bud: Du skal ikke stiæle»
# «Dåpsvise»
# «Nadverdvise»
# «Da Jefta ga gud et løfte»
# «Prestevise»
# «Aftensuk»

## Kilder
* http://www.musikkonline.no/shop/displayAlbumExtended.asp?id=9665
Joensuu økonomiske region

**Joensuu økonomiske region** (svensk: *Joensuu ekonomiska region*; finsk: *Joensuun seutukunta*) er en økonomisk region i landskapet Norra Karelen i Finland. Regionens areal er &nbsp;km², og i 2011 var folketallet . Joensuu økonomiske region består av følgende kommuner: 
* Ilomants
* **[[Joensuu]]**
* Juga
* Kontiolax
* Libelits
* Outokumpu
* Polvijärvi

## Eksterne lenker
* Josek – Joensuun Seudun Kehittämisyhtiö (finsk)
Pielinen-Karelen

**Pielinen-Karelen** (finsk: *Pielisen Karjala*) er en økonomisk region i landskapet Norra Karelen i Finland. Regionens areal er &nbsp;km², og i 2011 var folketallet . Pielinen er en stor innsjø som strekker seg fra nordvest til sørøst i regionen. Pielinen-Karelen består av følgende kommuner: 
* **[[Lieksa]]**
* **[[Nurmes]]**
* Valtimo
1-2-6

**1-2-6** var et norsk rockeband fra Bodø i Nordland, etablert i 1964.

I 1967 ga bandet ut singelen *[[Graveyard Paradise]]*. Bandet dro på turne i hele Norge før det ble oppløst like før årsskiftet samme år. 
Tidlig i 1968 ble albumet *[[Curtains falling]]* utgitt.

Hovedmedlemmet Asbjørn Krogtoft dannet så gruppa Taboo og var med i noen andre grupper før han trakk seg tilbake fra artistlivet og begynte som lydtekniker.

**1-2-6** ble gjenforent i 1990 og det ble utgitt en samleplate i 1995 som også inneholdt nyinnspillinger. Fra 2007 har Krogtoft gjenopptatt artistkarrieren. Han spilte på popgallaen med 60- og 70-tallsartister i Telenor Arena 31.10.2015

## Medlemmer
;Siste medlemmer
* Asbjørn Krogtoft – vokal,gitar
* Gunvar Marken – gitar,kor 
* Oddvar Hansen – bass,kor 
* Roger Saksenvik – trommer,kor

;Tidligere medlemmer
* Hans Erik Steffensen – trommer (1964–1965)

## Diskografi
;Album
* *[[Elisabeth (EP)|Elisabeth]]* (EP, 1967)
* *[[Curtains Falling]]* (1968)
* *[[One Two Six]]* (Samleplate, 1995)

;Singler
* «Veto»/«Little You» (1966)
* «Elisabeth»/«Today» (1967)
* «Graveyard Paradise»/«Wake Up Johnny» (1967)
* «Who's Been Sleeping in My Bed»/«I'm Jokin'» (1967)
* «1-2-6»/«I'm Poisoned» (1968)
* «Curtains Falling»/«We're Too Young» (1968)
* «Livet va musikk»/«Våren 65» (1995)

## Litteratur
*Life-Lines. *[[POP-Revyen]]* nr. 27. Onsdag 8. november 1967, s. 12.
*Krogtoft, Asbjørn Asa 1991: *126 Songbook. Melodistemmer, besifring og tekster. Inkl. GRAVEYARD PARADISE*. Bodø: A/s Nordlyd ISBN 82-992299-0-1
*Krogtoft, Asbjørn Asa 2015: *Asa Krogtoft Songbook. Bok 1. Alle låtene fra 1963 til 1970 - fra "126" og "[[Taboo]]" - til soloalbumet "UTOPIA"*. [Med Forord (s. 7-15) skrevet av Audun William Kvarsnes.] Bodø: Asanova.no ISBN 978-82-690109-0-9

## Eksterne lenker
*
Geto Boys

**Geto boys** (originalt skrevet Ghetto Boys) er en hiphop-gruppe fra Houston i Texas.  Medlemmene var Scarface, Bushwick og Willie D. Gruppen ble dannet i 1986.

## Eksterne lenker
* 
* 
*
Elisabeth (EP)

***Elisabeth*** er en EP utgitt av 1-2-6 i 1967 av RCA Victor i Portugal. Utgivelsen er satt sammen av to tidligere utgitte singler.

## Sporliste
;Side 1
# «Elisabeth» 
# «Today»
;Side 2
# «Who's Been Sleeping in My Bed»
# «I'm Jokin'»
## Medvirkende
### 1-2-6
* Asbjørn Krogtoft – vokal,gitar
* Gunvar Marken – gitar,kor 
* Oddvar Hansen – bass,kor 
* Roger Saksenvik – trommer,kor
### Øvrige
* Arve Sigvaldsen - produsent, tekniker
* Björn Ulvaeus - bakgrunnvokal (ukreditert)
* Meny Bloch - tekniker
* Robert Meyer - fotograf 
## Referanser


## Eksterne lenker
*
Curtains Falling

***Curtains Falling*** er det første, og eneste studioalbumet til det norske rockebandet 1-2-6, det ble utgitt i 1968 på RCA Victor, og samme år ble bandet oppløst. Albumet lå seks uker på VG-lista i 1968 med nummer elleve som beste plassering.

Mange av påleggene til innspillingen ble gjort i Sverige, blant annet strykere, blåsere, kor og lydeffekter. En av de som korer på «Elisabeth» er Björn Ulvaeus fra Hootenanny Singers, han ble senere verdensberømt med bandet ABBA.

Coverbildet er et nikk til det amerikanske bandet 13th Floor Elevators, som hadde et lignende psykedelisk øye på sitt debutalbum.

## Sporliste
Alle sanger er skrevet av Asbjørn Krogtoft.

# «Mirror for Sale»
# «That's Why I'm Here»
# «Today»
# «I Don't Want Love»
# «M.E.S.» 
# «Curtains Falling» 
# «Elisabeth» 
# «Sing and Smile»
# «Graveyard Paradise»
# «Who's Been Sleeping in My Bed?»
# «We're Too Young» 
# «The Rowboat Captain» 
## Medvirkende
### 1-2-6
* Asbjørn Krogtoft – vokal,gitar, låtskriver
* Gunvar Marken – gitar,kor 
* Oddvar Hansen – bass,kor 
* Roger Saksenvik – trommer,kor
### Øvrige
* Arve Sigvaldsen - produsent, tekniker
* Mats Olsson - produsent, tekniker 
* Björn Ulvaeus - bakgrunnvokal (ukreditert)
* Meny Bloch - tekniker 
* Robert Meyer - fotograf/artwork 
* Terje Mosnes - albumnotat
* Willy B. - albumnotat

## Listeplasseringer

## Referanser


## Eksterne lenker
* Albumet på Rockipedia.no
Albert Eggen

**Albert Fredrik Eggen** (1878–1966) var en norsk politiker, gårdbruker og fylkeslandbrukssjef i Nord-Trøndelag. Han møtte som stortingsmann for Nord-Trøndelag i halvannet år. Han var ordfører i Stod herred og formann (ordfører) i Nord-Trøndelag fylkesting. Han tilhørte partiet Venstre.

## Bakgrunn og familie
Han vokste opp på Østborg i Frol og slektsgården Feby (Fæby) i Verdal som sønn av gårdbruker, kvartermester og ordfører Martin Eggen og hustru Karen Bergitte Maritvold. Eggen døde 6. april 1966 i Levanger.

Han giftet seg med Marie Mørkved (1884–1965), datter av gårdbruker, skogformann og ordfører Lorents Mørkved samt niese av stortingsmann, statsråd og generalmajor Ivar Aavatsmark på Høylandet. Albert og Marie Eggens datter, Marit (1915–2008) var gift med fysiker Otto Øgrim.

## Yrke
Han gikk landbruksskolen på Mære og landbrukshøyskolen på Ås. Han reiste også til Danmark på statsstipend for å studere husdyrbruk og småbruksdrift. Fra 1910 drev han gården Forset på Sunnan i Stod.

I 1900 ble han ansatt som amtsagronom i landhusholdningsselskapet i Nordre Trondhjems amt (det senere Nord-Trøndelag landbruksselskap). I 1919 fikk landbruksselskapet en fast administrasjon med Eggen som landbrukssekretær (fylkeslandbrukssjef). Eggen nøt stor anseelse blant bøndene og forble i landbruksselskapets tjeneste frem til han avgikk med pensjon i 1949.

## Politisk virke
I den siste perioden med flertallsvalg i enmannskretser, 1919–1921, ble Eggen anmodet av alle ordførerne om å stille som stortingskandidat i Snåsa krets i Nord-Trøndelag. Valgkretsen bestod av Steinkjerbygdene og Indre Namdalen. Ivar Aavatsmark ønsket ikke gjenvalg. Blant ordførerne som oppfordret Eggen til å stille, var Ole H. Langhammer i Kvam, som selv ønsket en stortingsplass. Eggen var motvillig, så Langhammer kunne bruke ham til å holde Aavatsmark unna og stille selv. Misfornøyde venstrefolk overtalte Aavatsmark til å stille på nytt. Aavatsmark ble gjenvalgt med noen hundre stemmer mer enn Langhammer, og Eggen ble valgt til vararepresentant med overveldende flertall.

Aavatsmark var statsråd i ett år fra 1919 til 1920, senere fra sommeren 1921 og ut året, så Eggen møtte i hans sted. Eggen satt først i Stortingets militærkomité, men ble overflyttet til Stortingets næringskomité i løpet av 1919. I 1921 satt han igjen i  Stortingets militærkomité. Da det skulle nomineres valglister for hele Nord-Trøndelag fylke foran stortingsvalget i 1921, var Eggen ønsket som kandidat av nominasjonsmøtene i både Venstre og det nye Bondepartiet, men han avslo begge.

Eggen var Stods ordfører 1923–1925, 1938–1940 og fra frigjøringen våren 1945 og ut året. Som ordfører møtte han også i Nord-Trøndelag fylkesting, hvor han var formann/ordfører 1938–1940.

## Referanser


## Eksterne lenker
*